Стефан Стамболов
Марш
Не щеме ний богатство

chitanka.info

Не щеме ний богатство,

не щеме ни пари,

искаме свобода

с човешки правдини.

* * *

Напред, напред,

на бой да вървим!

Доста сме стоели,

стига да търпим!

* * *

Доста сме лежали

в робски пелени,

време е да станем

свободни хора ний.

* * *

Напред, напред,

на бой да вървим!

Доста сме стоели,

стига да търпим!

Издание: Стефан Стамболов, „Запомни ме, Живот! Поезия и публицистика“, „Абагар“, С. 1993, Съставителство, предговор и приложение проф. д-р И. Радев.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.